රංජන් සමන් කුමාර ආර්. ඇම්. ප්‍රියන්ත බණ්ඩාර සුරිය ආරච්චිගේ ධම්මික ලක්‍ෂමන් දි. මු. ධර්මසේන දිසානායක සහ සැරයන් සනත් නන්දන විජේසේකර මේ නඩුවේ විත්තිකරුවෝ ය.බලපත්‍රයක් නැතිව ගිනි අවියක් සන්තකයෙහි තබා ගත්තේ යැයි කියන පයාගල පදිංචි දෑලතුර ආරච්චිගේ නිමල් සිල්වා ගුණරත්න නැමැත්තා අත් අඩංගුවේ සිටියදී පානදුරේ වෙරළබඩ ප්‍රදේශයේ පොලිස්ථානයේ රඳවා ගෙන අමානුෂික ලෙස පහරදී වද හිංසාවට ලක් කිරීම සම්බන්ධයෙනි.මේ පහරදීම වර්ෂ 2000 ජුනි මස 19 දා හෝ ජූලි මස 8 වැනිදා අතර කාලයේදී විත්තිකරුවන් පානදුර වෙරළබඩ පොලිසියේදී සිදු කර ඇතැයි තවදුරටත් විත්තිකරුවෝ අධිචෝදනා ලබා සිටිති.විනිසුරු මාලනි ගුණරත්න මහත්මිය විසින් පැමිණිලිකාර දෑලතුර ආරච්චිගේ නිමල් සිල්වා ගුණරත්න නැමැත්තාගේ සාක්කිය සටහන් කර ගත්තාය.විත්තිකරුවන් විසින් වර්ෂ 2000 ජුනි මස 19 දා පානදුර වෙරළ බඩ පොලිසියේ කාමරයක බාල්කයක එල්ලා දරුණු ලෙස පහරදීම නිසා එක් ඇසක් තමාට අහිමි වී ඇති බව ඔහු පැවසීය.